বেফাকুল মাদারিসিল আরাবিয়া পাকিস্তান
বেফাকুল মাদারিসিল আরাবিয়া পাকিস্তান ( উর্দু: وفاق المدارس العربیہ) বোর্ড ১৯৬৯ সালে প্রতিষ্ঠিত হয়। এটি বিশ্বের বৃহত্তম ইসলামী শিক্ষা বোর্ড। ইসলামী প্রজাতন্ত্রী পাকিস্তান জুড়ে ১০ হাজারেরও বেশি মাদরাসা এবং প্রায় ৮ হাজার ইকরা স্কুল এই বোর্ডের সাথে যুক্ত। এটি দেওবন্দের চিন্তাধারার দ্বারা পরিচালিত সকল মাদরাসাগুলিকে নিয়ন্ত্রণ করে। হানাফি মাজহাবের স্কলার মুহাম্মদ তাকি উসমানি বোর্ডটির সভাপতি। কারী মুহাম্মদ হানিফ জালান্ধারি সাধারণ সম্পাদক। বেফাকুল মাদারিসিল আরাবিয়া পাকিস্তানের প্রধান কার্যালয় মুলতানে অবস্থিত।